S. 5. 94 De Europæiske Fællesskabers Tidende Nr. L 114/1 (Retsakter hvis offentliggørelse er obligatorisk) RÅDETS FORORDNING (EF) Nr. 1043/94 af 12. april 1994 om ændring af forordning (EF) nr. 3680/93 om fastsættelse af foranstaltninger til bevarelse og forvaltning af fiskeressourcerne i det regulerede område, der er defi- neret i konventionen om det fremtidige multilaterale samarbejde vedrørende fiskeriet i det nordvestlige Atlanterhav RÅDET FOR DEN EUROPÆISKE UNION HAR — - under henvisning til traktaten om oprettelse af Det Europæiske Fællesskab, e _ under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4, under henvisning til forslag fra Kommissionen, og ud fra følgende betragtninger : I forordning (EF) nr. 3680/93 ?) er medlemsstaternes kvoter i NAFO's regulerede område for 1994 fastsat ; disse kvoter svarer til de forslag, der blev vedtaget af NAFO på det årlige møde i 1993; NAFO's Fiskerikommission vedtog på sit ekstraordinære møde i februar 1994 et forslag om fiskeri efter torsk i afsnit 3NO i 1994 på grundlag af videnskabelige oplys- ninger, der viser, at en meget stor del af torskebestandens biomasse består af undermålsfisk ; NAFO's Fiskerikommission foreslog en undtagelse fra den generelle regel om, at net af polyamidfibre skal have en maskestørrelse på 130 mm ; Rådets forordning (EF) nr. 3680/93 bør derfor ændres — UDSTEDT FØLGENDE FORORDNING : Artikel 1 I Rådets forordning (EF) nr. 3680/93 foretages følgende ændringer : 1) I artikel 4, stk. 1, indsættes følgende efter andet afsnit : »Mindstemaskestørrelsen for net af polyamidfibre er 120 mm. Om bord på fartøjer, der anvender sådanne redskaber, skal der forefindes et certifikat, der er  udstedt af myndighederne i flagmedlemsstaten, og som attesterer, at fibrene i de net, der anvendes, er af polya- mid.« 2) Den første side af bilag I affattes som angivet i bilaget til nærværende forordning. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Luxembourg, den 12. april 1994. () EFT nr. L 389 af 31. 12. 1992, s. 1. () EFT nr. L 341 af 31. 12. 1993, s. 42. På Rådets vegne F. CONSTANTINOU Formand